Sprengihætta getur verið af kínverskum bruggtækjum sem hafa verið í notkun hjá tíu brugghúsum víðs vegar um landið . Vinnueftirlitið hefur bannað notkun búnaðarins yfir ákveðnum þrýstingi en sjö af fyrirtækjunum hafa kært ákvörðunina til velferðarráðuneytisins . „ Vinnueftirlitið lítur það alvarlegum augum þegar slíkur þrýstibúnaður er í notkun þegar ekki liggur fyrir með viðunandi hætti að búnaðurinn uppfylli þær öryggiskröfur sem gerðar eru til þeirra lögum samkvæmt , “ segir í tilkynningu frá Vinnueftirlitinu frá því í sumar . „ Ef slíkur búnaður uppfyllir ekki þær öryggiskröfur sem gerðar eru til hans þá er sprengihætta af honum . “ Framleiðendurnir sem um ræðir eru RVK Brewing Company , JG Bjór og Bastard Brew & Food í Reykjavík , Ölverk í Hveragerði , Jón Ríki á Höfn , Smiðjan Brugghús í Vík , Brugghúsið Draugr í Hvalfirði , Dokkan brugghús á Ísafirði , The Brothers Brewery í Vestmannaeyjum og Austra Brugghús á Egilsstöðum . Samkvæmt upplýsingum frá Vinnueftirlitinu er ekki vitað hvort bruggtækin eru enn í notkun ...